ฉีดยาคุมกินยาสตรีได้ไหมคะพอดีเจ็บหน่วงๆน้อยบ่อยๆเลยว่าจะซื้อยาสตรีมาทานถ้าทานจะมีทำปรสิทธิภาพการคุมกำหนดลดลงไหมคะ
สวัสดีค่ะ ในกรณีดังกล่าวนั้น ไม่แนะนำให้ใช้ยาสตรีหรือยาปรับฮอร์โมนใดๆระหว่างที่มีการฉีดยาคุมค่ะ เนื่องจากในยาดังกล่าว อาจจะมีระดับฮอร์โมนเพศอยู่ ทำให้ร่างกายมีระดับฮอร์โมนมากผิดปกติ จนอาจเกิดผลข้างเคียงเช่นเลือดออกผิดปกติทางช่องคลอดได้ อีกทั้งไม่ทราบส่วนประกอบแน่นอนในยา จึงไม่สามารถตอบได้ชัดเจนว่าจะไปมีผลกับประสิทธิภาพของยาฉีดคุมกำเนิดได้หรือไม่อาการเจ็บหน่วงๆที่ท้องน้อยนั้น ควรไปตรวจเพิ่มเติม และรักษาอย่างถูกต้องตามสาเหตุค่ะ อาจเกี่ยวกับทางเดินปัสสาวะอักเสบหรือติดเชื้อ หรืออวัยวะภายในอุ้งเชิงกรานอักเสบที่ควรได้รับยาฆ่าเชื้อ หรือเป็นเกี่ยวกับกล้ามเนื้ออักเสบที่ต้องพักการใช้งาน เป็นต้น